RESOLUCIÓN do 27 de setembro de 2002 pola que se adxudican as axudas correspondentes ó programa de tecnoloxías da información e as comunicacións convocadas no anexo VI da Orde do 29 de abril de 2002 (Diario Oficial de Galicia do 15 de maio), pola que se aproban as bases que rexerán as convocatorias de axudas correspondentes ás accións do programa sectorial de tecnoloxías para a innovación do Plan Galego de Investigación, Desenvolvemento e Innovación Tecnolóxica.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 07/10/2002

A Orde do 29 de abril de 2002 (DOG do 15 de maio), pola que se aproban as bases que rexerán as convocatorias de axudas correspondentes ás accións do programa sectorial de tecnoloxías para a innovación do Plan Galego de Investigación, Desenvolvemento e Innovación Tecnolóxica e se procede á súa convocatoria, prevé no seu anexo VI a concesión de axudas correspondentes ó programa de tecnoloxías da información e as comunicacións.
Na súa virtude, de acordo co establecido nas bases da convocatoria e atendendo ás dispoñibilidades de crédito e á proposta elaborada pola comisión de selección prevista no punto 6 das bases da convocatoria, esta consellería
RESOLVE:
Primeiro.-Concede-las axudas para a realización de proxectos de investigación aplicada para realizar por grupos de investigación consolidados e de excelencia en universidades, organismos públicos de investigación e centros públicos de investigación da comunidade autónoma, ás persoas que se relacionan no anexo I da presente resolución, nas contías que en cada caso se sinalan e polo período de tempo indicado, que se computará a partir do día seguinte ó da súa publicación no DOG. Aqueles proxectos que figuran no devandito anexo con autorización para contratar persoal deberán realiza-la dita contratación de acordo coas normas establecidas polas bases da convocatoria.
As axudas que se relacionan no anexo I comprenden a totalidade da subvención necesaria para a realización do proxecto, incrementado nun 10% destinado ós gastos institucionais que a súa execución supón ó organismo ó que pertence o investigador responsable.
Todas estas axudas están cofinanciadas por fondos europeos Feder MAC.
Segundo.-Concede-las axudas para a realización de proxectos de investigación e desenvolvemento para proxectos de investigación de centros tecnolóxicos da comunidade autónoma ós que se relacionan no anexo II da presente resolución.
Terceiro.-Concede-las axudas para realización de proxectos de I+D de empresas ou agrupacións de empresas e asociacións sen ánimo de lucro, ás que se relacionan no anexo III da presente resolución.
Cuarto.-Concede-las axudas para a realización de proxectos de I+D para dotación de laboratorios e departamentos de I+D de empresas, agrupacións de empresas e asociacións sen ánimo de lucro, ás que se relacionan no anexo IV da presente resolución.
Quinto.-A Secretaría Xeral de Investigación e Desenvolvemento adoptará as medidas necesarias
para a instrucción dos correspondentes expedientes de gasto.
Sexto.-A inobservancia por parte dos beneficiarios de calquera das bases establecidas na orde da convocatoria do 29 de abril do 2002 suporá a perda do dereito a percibi-la subvención correspondente.
Sétimo.-Contra esta resolución poderase interpoñer potestativamente recurso de reposición perante o mesmo órgano nun prazo dun mes contado a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, nun prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de setembro de 2002.
P.D. (Orde 29-4-2002, DOG do 15 de mayo)
Miguel A. Ríos Fernández
Secretario xeral de Investigación e Desenvolvemento